International Law and Policy Institute

International Law and Policy Institute (ILPI; «Folkeretts- og politikkinstituttet») var et norsk selskap som tilbød rådgivning og utredning innen folkerett og menneskerettigheter. Selskapet, som eksisterte fra 2012 til 2017, var i hovedsak finansiert av Utenriksdepartementet og Norad, hadde 30 ansatte og mottok over 150 millioner kroner i norsk offentlig tilskudd.

Historie
mini|Selskapet hadde hovedkontor i Parkveien 37 Bak Slottet de første årene.
Selskapet ble startet av Gro Nystuen, Kjetil Tronvoll og Njål Høstmælingen.ILPI Research and Outreach  hos proff.no, sist lest den 7. oktober 2016. I 2016 hadde selskapet sentre for afrikastudier, folkerett og menneskerettigheter.

I oktober 2016 avdekket VG store pengeoverføringer fra Utenriksdepartementet, hvor ILPI mottok 151,7 millioner i bistandsmidler mellom 2009 og 2015, uten offentlige anbud. VG stilte spørsmål ved bruken av midlene og at selskapet hadde opprettet et datterselskap for å kanalisere bistandsmidler til aksjeutbytte. I 2015 tok eierne ut 8,3 millioner kroner i utbytte. ILPI hadde også prosjekter finansiert av andre lands bistandsorganer som USAID og Department for International Development. 

Etter VGs avsløringer forsvarte Bistandsaktuelt selskapet, men i slutten av 2016 måtte ILPI si opp de fleste ansatte da Utenriksdepartementet avsluttet flere oppdrag. I juni 2017 ble selskapet nedlagt.ILPI Nystuen og tre andre ILPI-veteraner etablerte året etter Folkerettsinstituttet.

Referanser

Eksterne lenker


Kategori:Norske konsulentselskaper
Kategori:Næringsliv i Oslo
Kategori:Selskaper etablert i 2012
Kategori:Selskaper opphørt i 2017